ਪਾਈਰੇਟਸ ਔਫ਼ ਦ ਕੈਰੇਬੀਅਨ: ਡੈੱਡ ਮੈਨਜ਼ ਚੈਸਟ
ਪਾਈਰੇਟਸ ਔਫ਼ ਦ ਕੈਰੇਬੀਅਨ: ਡੈੱਡ ਮੈਨਜ਼ ਚੈਸਟ ([Pirates of the Caribbean: Dead Man's Chest] Error: {{Lang-xx}}: text has italic markup (help)) 2006 ਵਿੱਚ ਰਿਲੀਜ਼ ਹੋਈ ਕਾਲਪਨਿਕ ਫ਼ੈਂਟੇਸੀ ਫ਼ਿਲਮ ਹੈ ਅਤੇ ਪਾਈਰੇਟਸ ਔਫ਼ ਦ ਕੈਰੇਬੀਅਨ ਫ਼ਿਲਮ ਲੜੀ ਦੀ ਦੂਜੀ ਫ਼ਿਲਮ ਹੈ ਅਤੇ 2003 ਵਿੱਚ ਬਣੀ ਪਾਈਰੇਟਸ ਔਫ਼ ਦ ਕੈਰੇਬੀਅਨ: ਦ ਕਰਸ ਔਫ਼ ਦ ਬਲੈਕ ਪਰਲ ਦਾ ਅਗਲਾ ਭਾਗ ਹੈ। ਇਸਨੂੰ ਟੈੱਡ ਇਲੀਅਟ ਅਤੇ ਟੈਰੀ ਰੌਸ਼ੀਓ ਦੁਆਰਾ ਲਿਖਿਆ ਗਿਆ ਹੈ ਅਤੇ ਗੋਰ ਵਰਬਿੰਸਕੀ ਦੁਆਰਾ ਨਿਰਦੇਸ਼ਿਤ ਕੀਤਾ ਗਿਆ ਹੈ। ਇਸ ਫ਼ਿਲਮ ਵਿੱਚ ਲੌਰਡ ਕਟਲਰ ਬੈਕੇਟ (ਟੌਮ ਹੌਲੈਂਡਰ), ਵਿਲ ਟਰਨਰ (ਓਰਲੈਂਡੋ ਬਲੂਮ) ਅਤੇ ਏਲੀਜ਼ਾਬੈਥ ਸਵਾਨ (ਕੀਰਾ ਨ੍ਹਾਈਟਲੀ) ਦੀ ਸ਼ਾਦੀ ਵਿੱਚ ਰੁਕਾਵਟ ਪਾ ਦਿੰਦਾ ਹੈ ਅਤੇ ਵਿਲ ਨੂੰ ਸਪੈਰੋ ਦੀ ਕੰਪਾਸ ਲਿਆਉਣ ਲਈ ਕਹਿੰਦਾ ਹੈ। ਉੱਥੇ ਦੂਜੇ ਪਾਸੇ ਜੈਕ ਸਪੈਰੋ (ਜੌਨੀ ਡੈੱਪ) ਨੂੰ ਡੇਵੀ ਜੋਨਜ਼ (ਬਿਲ ਨਾਈ) ਤੋਂ ਲਿਆ ਹੋਇਆ ਉਧਾਰ ਚੁਕਾਉਣਾ ਹੈ। ਪਾਈਰੇਟਸ ਔਫ਼ ਦ ਕੈਰੇਬੀਅਨ ਨੂੰ ਦੋ ਭਾਗਾਂ ਵਿੱਚ ਬਣਾਉਣ ਦਾ ਵਿਚਾਰ 2004 ਵਿੱਚ ਹੀ ਤੈਅ ਕੀਤਾ ਗਿਆ ਸੀ ਅਤੇ ਇਲੀਅਟ ਅਤੇ ਰੌਸ਼ੀਓ ਦੀ ਜੋੜੀ ਦੋਵਾਂ ਭਾਗਾਂ ਨੂੰ ਕੜੀ ਦੇ ਰੂਪ ਵਿੱਚ ਲਿਆਉਣ ਦੇ ਲਈ ਕਹਾਣੀ ਉੱਪਰ ਕੰਮ ਕਰਨ ਲੱਗੀ। ਫ਼ਿਲਮੀਕਰਨ ਫ਼ਰਵਰੀ ਤੋਂ ਸਤੰਬਰ 2005 ਦੇ ਵਿਚਕਾਰ ਪਾਲੋਸ ਵਰਦੇਸ, ਸੇਂਟ ਵਿਨਸੇਂਟ ਅਤੇ ਗ੍ਰੇਨਾਡਾਈਨਸ, ਡੌਮਿਨਿਕਾ ਅਤੇ ਬਹਾਮਾ ਵਿੱਚ ਅਤੇ ਵਾਲਟ ਡਿਜ਼ਨੀ ਦੁਆਰਾ ਬਣਾਏ ਗਏ ਸੈਟਾਂ ਉੱਪਰ ਕੀਤਾ ਗਿਆ। ਇਸ ਫ਼ਿਲਮ ਦੇ ਨਾਲ ਹੀ ਐਟ ਵਰਲਡਜ਼ ਐਂਡ ਫ਼ਿਲਮ ਦੀ ਵੀ ਸ਼ੂਟਿੰਗ ਕੀਤੀ ਗਈ। ਡੈੱਡ ਮੈਨਜ਼ ਚੈਸਟ ਨੂੰ 7 ਜੁਲਾਈ, 2006 ਨੂੰ ਰਿਲੀਜ਼ ਕੀਤਾ ਗਿਆ ਸੀ। ਫ਼ਿਲਮ ਦੀ ਇਸਦੇ ਸਪੈਸ਼ਲ ਇਫ਼ੈਕਟਾਂ ਲਈ ਸਰਾਹਨਾ ਹੋਈ ਪਰ ਇਸਦੀ ਕਹਾਣੀ ਅਤੇ ਲੰਬਾਈ ਦੀ ਆਲੋਚਨਾ ਵੀ ਕੀਤੀ ਗਈ। ਇਸ ਸਭ ਦੇ ਬਾਵਜੂਦ ਫ਼ਿਲਮ ਨੇ ਸ਼ੁਰੂਆਤੀ ਤਿੰਨ ਦਿਨਾਂ ਵਿੱਚ ਹੀ ਕਈ ਰਿਕਾਰਡ ਬਣਾ ਦਿੱਤੇ ਸਨ। ਪਹਿਲੇ ਹਫ਼ਤੇ ਵਿੱਚ ਹੀ ਇਸਨੇ ਅਮਰੀਕਾ ਵਿੱਚ 13.9 ਕਰੋੜ ਡਾਲਰ ਕਮਾ ਲਏ ਸਨ ਅਤੇ ਦੁਨੀਆ ਭਰ ਵਿੱਚ ਸਭ ਤੋਂ ਤੇਜ਼ 100 ਕਰੋੜ ਡਾਲਰ ਦਾ ਆਂਕੜਾ ਪਾਰ ਕਰਨ ਵਾਲੀ ਫ਼ਿਲਮ ਬਣ ਗਈ ਸੀ। ਅਕਤੂਬਰ 2011 ਤੱਕ ਇਹ ਦੁਨੀਆ ਵਿੱਚ ਸਭ ਤੋਂ ਜ਼ਿਆਦਾ ਪੈਸਾ ਕਮਾਉਣ ਵਾਲੀ ਫ਼ਿਲਮ ਹੈ। ਇਸਨੂੰ ਅਕਾਦਮੀ ਇਨਾਮਾਂ ਵਿੱਚ ਸਭ ਤੋਂ ਵਧੀਆ ਕਲਾ ਨਿਰਦੇਸ਼ਨ, ਸਾਊਂਡ ਐਡਿਟਿੰਗ ਅਤੇ ਸਾਊਂਡ ਮਿਕਸਿੰਗ ਵਿੱਚ ਨਾਮਜ਼ਦਗੀ ਮਿਲੀ ਸੀ ਅਤੇ ਵਿਜ਼ੂਅਲ ਇਫ਼ੈਕਟ ਸ਼੍ਰੇਣੀ ਵਿੱਚ ਇਸਨੂੰ ਜਿੱਤ ਮਿਲੀ ਸੀ।